ΓΡΑΠΤΗ ΕΡΩΤΗΣΗ E-3272/00

υποβολή: Francesco Turchi (UEN) προς την Επιτροπή

(20 Οκτωβρίου 2000)

Θέμα: Άδειες UMTS

Έχονταςπόψη ότι η αγορά των τηλεπικοινωνιών επεκτείνεται συνεχώς, ότι αντιπροσωπεύει έναν τομέα μεγάλης οικονομικής σημασίας και ότι οι άδειες UMTS (Παγκόσμιο Σύστημα Κινητών Τηλεπικοινωνιών) έχουν κεντρικό ρόλο στην ανάπτυξη της αγοράς αυτής, δεδομένου ότι αποτελούν το μέλλον της κινητής τηλεφωνίας"

Έχονταςπόψη ότι πολλές κυβερνήσεις της Ευρωπαϊκής Ένωσης έχουν χορηγήσει τις άδειες κινητής τηλεφωνίας UMTS μάλλον με δημόσιους διαγωνισμούς που προκηρύσσονται από τις ίδιες τις κυβερνήσεις παρά μέσω μιας αυστηρής επιλογής των απαιτούμενων εγγράφων"

Έχονταςπόψη ότι αποτέλεσμα της τάσης αυτήςπήρξε η χορήγηση των αδειών UMTS σε φορείς του τομέα που χαρακτηρίζονται από έντονη κρατική συμμετοχή, όπως στην περίπτωση της Ιταλίας, όπου ο φορέας Wind ελέγχεται από την ENEL (ιταλικός κρατικός οργανισμός ηλεκτρικής ενέργειας), η οποία με τη σειρά της ελέγχεται από το Ιταλικό Υπουργείο Οικονομικών"

Δεν θεωρεί η Επιτροπή ότι το γεγονός αυτό συνιστά στρέβλωση της αγοράς και του ανταγωνισμού; Ποια μέτρα σκοπεύει να εγκρίνει η Επιτροπή για να αντιμετωπίσει την κατάσταση αυτή;

Απάντηση του κ. Monti εξ ονόματος της Επιτροπής

(14 Δεκεμβρίου 2000)

Σύμφωνα με το άρθρο 295 (πρώην άρθρο 222) της συνθήκης ΕΚ, η παρούσα Συνθήκη δεν προδικάζει με κανέναν τρόπο το καθεστώς της ιδιοκτησίας στα κράτη μέλη. Όμως, το άρθρο 86 (πρώην άρθρο 90), παράγραφος 1, της συνθήκης ΕΚ ορίζει ότι σε περίπτωση δημοσίων επιχειρήσεων, τα κράτη μέλη δεν θεσπίζουν ούτε διατηρούν μέτρα αντίθετα προς τους κανόνες της παρούσας συνθήκης, ιδίως προς τους κανόνες ανταγωνισμού που περιέχονται στα άρθρα 81 έως 89 (πρώην άρθρα 85 έως 94).

Επιπλέον, σε ό,τι αφορά τη χορήγηση αδειών κινητής τηλεφωνίας τρίτης γενιάς, ούτε η απόφαση αριθ. 128/1999(1) ούτε οι κοινοτικές οδηγίες σχετικά μεπηρεσίες κινητής τηλεφωνίας(2) και αδειών(3) απαιτεί από τα κράτη μέλη να εγκρίνουν μια ειδική διαδικασία χορήγησης αδειών (δηλ. μια συγκριτική επιλογή καλλιστεία ή μια ανταγωνιστική προσφορά πλειοδοτικός διαγωνισμός). Όμως ζητείται από τα κράτη μέλη, κατά τη χορήγηση αδειών κινητής τηλεφωνίας τρίτης γενιάς, να τηρούν τη συνθήκη ΕΚ και τις γενικές αρχές της κοινοτικής νομοθεσίας. Ειδικά, ο αριθμός αδειών κινητής τηλεφωνίας τρίτης γενιάς μπορεί να περιορισθεί μόνο λόγω αποδεδειγμένης έλλειψης φάσματος συχνότητας και οι άδειες θα πρέπει να χορηγούνται επί τη βάσει αντικειμενικών, μη διακριτικών, λεπτομερειακών και αναλογικών κριτηρίων. Επιπροσθέτως, τα κράτη μέλη κατά τη θέσπιση αυτών των διαδικασιών αδειών θα πρέπει να δίδουν την απαραίτητη βαρύτητα στην ανάγκη μεγιστοποίησης των οφελών για τους χρήστες και να διευκολύνουν την ανάπτυξη του ανταγωνισμού.

Υπό την προϋπόθεση ότι τηρούνται οι προαναφερθείσες αρχές και οι προαναφερθέντες κανόνες ανταγωνισμού που περιέχονται στα άρθρα από 81 έως 89 της Συνθήκης, η συμμετοχή δημοσίων επιχειρήσεων στις διαδικασίες παροχής αδειών για την κατακύρωση αδειών κινητής τηλεφωνίας τρίτης γενιάς δεν αποτελεί, αφ' εαυτής, στρέβλωση του ανταγωνισμού. Κατά συνέπεια, τα κράτη μέλη δεν πρέπει να επιφυλάξουν διακριτική μεταχείριση στις κρατικές επιχειρήσεις ή επιχειρήσεις στις οποίες οι δημόσιες αρχές ασκούν αποφασιστική επιρροή έναντι των ιδιωτικών επιχειρήσεων αποκλείοντάς τις πρώτες από τις διαδικασίες επιλογής χορήγησης αδειών για άδειες κινητής τηλεφωνίας τρίτης γενιάς με τη μόνη αιτιολογία ότι είναι κρατικής ιδιοκτησίας.

(1) Απόφαση αριθ. 128/1999 του Ευρωπαϊκού Κοινοβουλίου και του Συμβουλίου της 14ης Δεκεμβρίου 1998 σχετικά με τη συντονισμένη εισαγωγή συστήματος τρίτης γενεάς κινητών και ασύρματων επικοινωνιών (UMTS) στην Κοινότητα, ΕΕ L 17 της 22.1.1999.

(2) Οδηγία 96/2/ΕΚ της Επιτροπής της 16ης Ιανουαρίου 1996, για τροποποίηση της οδηγίας 90/388/ΕΟΚ όσον αφορά τις κινητές και προσωπικές επικοινωνίες, ΕΕ L 20 της 26.1.1996.

(3) Οδηγία 97/13/ΕΚ του Ευρωπαϊκού Κοινοβουλίου και του Συμβουλίου της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακώνπηρεσιών, ΕΕ L 117 της 7.5.1997.